|  |
| --- |
|  |

**Základná škola s materskou školou,**

**Nám. 1. mája 3, Chtelnica**

**Správa o výchovno-vzdelávacej činnosti, jej výsledkoch a podmienkach školy**

**za školský rok 2018/2019**

**(materská škola)**

|  |  |
| --- | --- |
|  | ***a)* základné identifikačné údaje o škole:** |
|  | ***1.* názov školy:** Základná škola s materskou školou, Nám. 1. mája 3, Chtelnica |
|  | ***2.* adresa materskej školy:** Zigmundíkova 456/14, 92205 Chtelnica |
|  | ***3.* telefónne a faxové čísla školy**: (ZŠ) 033/7794213, (MŠ): 033/7741443 |
|  | ***4.* internetová a elektronická adresa školy:** (ZŠ) zschtelnica.edupage.org, [zschtelnica@gmail.com](mailto:zschtelnica@gmail.com), (MŠ) mschtelnica.edupage.org, zsmschtelnicaep@gmail.com |
|  | ***5.* údaje o zriaďovateľovi školy:** Obec Chtelnica |
|  | ***6.* mená vedúcich zamestnancov školy**: PaedDr. Andrej Hipík - riaditeľ školy  Mgr. Ľubica Kopálová - zástupkyňa pre MŠ |
|  | ***7.* údaje o rade školy a iných orgánoch školy**:  Mgr. Barbora Bocánová - predseda  Bc. Zuzana Suchá  Júlia Šimončičová  Alexandra Hlaváčová  Ing. Jozef Piačka  Ing. Ľubomír Jankovič  Marián Bašnák  Mgr. Ivana Slabá  Lucia Bokorová  Mgr. Ivana Biskorovajná  Drahomír Mráz  **Metodické združenie**: členovia: všetci pedagogickí zamestnanci, predseda MZ: Mgr. Lukačovičová Blanka  **Inventarizačná komisia**: členovia: Závodná Marianna, Einšpiglová Eva, predseda IK: Benedikovičová Božena |
|  | **Údaje o počte detí školy:**  V školskom roku 2018/2019 navštevovalo MŠ Chtelnica 80 detí (stav k 15. 9. 2018). Všetky deti boli vzdelávané ako intaktné. Materskú školu navštevovali deti z Chtelnice (78) a deti z Dolného Lopašova (2). Vyučovalo sa v štyroch triedach. V záujmovom krúžku Anglického jazyka (od 6.3.2019- 19.6.2019) pracovalo 14 detí. 2 deti mali OPŠD. |
|  | ***Ú*daje o počte zapísaných detí do MŠ, údaje o počte odchádzajúcich detí z MŠ:**  Počet vydaných rozhodnutí o prijatí na predprimárne vzdelávanie na školský rok 2019/2020: 28  Počet vydaných rozhodnutí o neprijatí na predprimárne vzdelávanie 2019/2020:: 2  Počet vydaných osvedčení o absolvovaní predrimárneho vzdelávania za školský rok: 2018/2019: 26  Počet detí odchádzajúcich do ZŠ: 27, z toho 25 deti do ZŠ Chtelnica, 1 dieťa do ZŠ Dolný Lopašov, 1 dieťa do ŠZŠ Vrbové |
|  |  |
|  | **Údaje o obmedzení alebo prerušení prevádzky MŠ:**  V čase školských prázdnin bola prevádzka MŠ obmedzená, triedy spojené, MŠ navštevovali len deti záväzne prihlásené rodičmi. Prerušenie prevádzky MŠ z dôvodu epidémie respiračných chorôb na základe odporúčania RÚVZ Trnava bolo v dňoch: 31.1.-1.2.2019 (t.j tri pracovné dni) |
|  | ***Z*oznam vzdelávacích programov a ich zameraní, v ktorých škola zabezpečuje výchovu a vzdelávanie:**  V šk. roku 2018/2019 sa výchova a vzdelávanie uskutočňovala podľa Štátneho vzdelávacieho programu pre predprimárne vzdelávanie v materských školách (2016) a podľa Školského vzdelávacieho programu (2016) a jeho zameraní:  -*priblížiť deťom ľudové zvyky, tradície a sviatky a utvárať pozitívny vzťah k obci, jej okoliu a regiónu.*  *-prebúdzať u detí environmentálne cítenie, rozvíjať bádanie s postojom prirodzenej zvedavosti identifikovaním významných charakteristík prírody,*  *-prebúdzať a rozvíjať prosociálne správanie sa detí a ohľaduplnosť s dôrazom na hodnoty spoločnosti*  *-formovať návyky zdravého životného štýlu prostredníctvom pohybových aktivít a podporovaním starostlivosti o svoje zdravie.* |
|  | **Údaje o počte zamestnancov a plnení kvalifikačného predpokladu pedagogických zamestnancov školy:**  Výchovno-vyučovací proces zabezpečovalo 8 pedagógov v štyroch triedach.  V malej triede boli vyučujúce: Mgr. Franeková Martina, Benedikovičová Božena  V strednej triede vyučovali: Závodná Marianna a Einšpiglová Eva  V I. veľkej triede vyučovali: Mgr.Lukačovičová Blanka, Bc. Einšpiglová Kristína  V II. veľkej triede boli vyučujúce: Mgr. Kopálová Ľubica, Bc. Suchá Zuzana  Na prevádzke školy sa ďalej podieľali 2 administratívne pracovníčky, 1 školníčka, 1 upratovačka, 1 vedúca školskej jedálne a 2 kuchárky.  Odbornosť výchovy a vzdelávania bola 100%. |
|  | **Údaje o ďalšom vzdelávaní pedagogických zamestnancov školy:**  V tomto šk. roku neabsolvovali učitelia akreditované vzdelávanie. Mgr. Kopálová Ľubica odovzdala II.AP a Bc. Suchá Zuzana odovzdala I.AP na detašované pracovisko Trnava (jún 2019) s témou predčitateľská gramotnosť. |
|  | **Údaje o odbornej praxi:**  V šk. roku 2018/2019 v našej MŠ vykonávali odbornú prax: 1. p. Barbora Tomaškovičová z Pedagogickej a sociálnej akadémie blahoslavenej Laury Trnava, ročník – prvý, forma štúdia – večerná, priebežne počas celého šk. roka, v rozsahu 115 hodín, 2. Laura Vrábľová, študentka denného štúdia v 3. ročníku Strednej a odbornej školy pedagogickej Modra, od 13.5.2019- do 31.05.2019  **Údaje o aktivitách a prezentácii školy na verejnosti:**  V tomto šk. roku sme rôzne kultúrno-spoločenské akcie organizovali v škole, ale i v spolupráci s obcou alebo s rodičmi. K tradičným patrili: vianočná besiedka s Mikulášom, program ku Dňu starých rodičov, detský karneval, Deň matiek.  Na jeseň deti veľkých tried navštívili počas exkurzie PD Chtelnica  a jeho jabloňové sady. Oboznámili sa s poľnohospodárskou technikou a s pestovaním aj iných ovocných stromov, prehliadku ukončili návštevou maštale s chovom dobytka a ošípaných. Návšteva sadov poslúžila aj ako inšpirácia na kresby detí a iné pracovné výtvory k Dňu jablka. Jesennou tematikou sme plynule nadviazali na nácvik kultúrneho programu  starým rodičom, ktorých sme si do škôlky pozvali, aby si ich deti uctili piesňami a básňami pri príležitosti mesiaca októbra --mesiaca úcty k starším. Počas neskorého jesenného obdobia v  Týždni zdravia si deti rozvíjali povedomie o správnych stravovacích návykoch a starostlivosti o telo. Návšteva divadielka s hrou s názvom Malí Huncúti deti učilo zasa správnym hygienickým a spoločenským návykom. Neskôr sme sa zapojili sme sa do výtvarnej súťaže s názvom: Aká bude Európa 2019. Výtvarné dielka boli naozaj vydarené a naši veľkáči si v Európe predstavili Robotov, Zámky, Krajiny a Lesy. Zážitkovým učením prostredníctvom environmentálnej prednášky s p. Baďuríkovou sa deti veľkých tried oboznámili s významnými sysľoviskami v okolí obce, aj s  so spôsobom života iných lesnými živočíchov. V tomto období pri príležitosti 100. výročia vzniku Československa boli deti veľkých tried pozvaní Mestskou knižnicou Piešťany do ich priestorov na divadelné predstavenie s názvom Pohádky s bedny. Pred Vianocami deti piekli sladké medovníčky, tvorili spolu s rodičmi na vianočných dielňach rôzne ozdoby a svietniky, pripravovali program na Mikuláša. Toho sme privítali v jedálni ZŠ. Deti mu spievali a recitovali s prianím niečo si od neho vykoledovať. Rodičia si mali možnosť počas tejto akcie zakúpiť svoje vlastné výrobky z našej  vianočnej tržnice. Spoločne sme si pochutili na vianočných koláčikoch, urobili spomienky fotkami a videom. Besiedka bola vydarená aj vďaka rodičom a ich pomoci. V tomto adventom období sme koledovali ďalej po našich partneroch v obci. Koledami a piesňami sme sa pokúsili v miestnych obchodoch, v škole, na PD, na OU vytvoriť tú správnu predvianočnú náladu. Nám ju zasa do MŠ priniesli manželia Hlbockí s ukážkou  ľudových adventných a vianočných zvykov s tradičnými piesňami. Predstavili ľudové hudobné nástroje, z ktorých niektoré deti videli prvý raz. Po Vianociach sme boli obdarení novoročným darom našich Chtelnických šablovníkov. Prišli deti pozdraviť, odprezentovať sa a hry detí obohatili o nové legá a výtvarný materiál. Aby sme spoznávali svoju obec a jej kultúrne odkazy dôkladnejšie, naši veľkáci navštívili Malokarpatskú galériu v chtelnickom kaštieli. Výstava obrazov a iných umeleckých prác p. učiteľa M. Slabého a jeho žiakov u detí zanechala stopy a bola témou diskusie v MŠ aj počas prehliadky. Veľké zážitky si deti odniesli aj z nášho škôlkarského karnevalu, počas ktorého ich animačne sprevádzal tím Krokodubu pod vedením p. uč. Bocánovej B.. Rodičia sa opäť zapojili a spoločne sme pre deti vytvorili tú pravú fašiangovú náladu. Tú nám do MŠ priniesli už spomínaní šablovníci a šablovníčky. Deti si s nimi zatancovali tradičného Vrabčiaka a neskôr sme sa vybrali za nimi po dedine, aby sme si stihli ešte užiť dobrej nálady a ukončili tak fašiangové obdobie. No zabáva u nás pokračovala ďalej. Deti navštívili KD v Dolnom Lopašove a divadielko s názvom Zajko - Lajko. Nasmiali sme sa na jeho dobrodružstvách a v deťoch ešte dlho rezonovala chytľavá pieseň z predstavenia. Aj do našej MŠ zavítalo divadlo Príbeh zo Žiliny s rozprávkou O psíčkovi a mačičke. No deti – predškoláci prešli aj na vážnejšiu tému, a to počas exkurzie do prvých ročníkov. ZŠ navštívili pred zápisom do školy, oboznámili sa so systémom školského vyučovania a stretli sa znova so svojim starými kamarátmi. Na jar sme si už po štvrtýkrát pripomenuli dávny ľudový zvyk vynášania bohyne zimy Moreny. K ďalším naším jarným obyčajom patrí uvítanie nových občanov do života. Deti odeté v ľudových krojoch  pásmom piesní a básní rodičom prezentovali životné kroky dieťaťa až po príchod do škôlky. Už tradične aj s deťmi základnej školy poďakujeme v máji našim mamičkám k ich sviatku. Tentoraz sa slávnosť uskutočnila v priestoroch chtelnického kaštieľa. Aby zábavy nebolo málo, prišiel k nám kúzelník. Okrem toho, že vyčaroval mnohé zaujímavé kúsky, smiech a dobrú náladu, do svojich kúziel ako asistentov zapojil i deti. Náš kaštieľ navštívili počas koncoročného výletu aj naši najmenší -- deti strednej a malej triedy počas koncoročného výletu, kedy si zasúťažili na jeho dvore, prehliadli si jeho exteriér a priľahlým parkom. Ku koncu školského roka deti privítali v škôlke Dobrovoľný hasičský zbor zo Zavaru. Hasiči im prezentovali svoju prácu i techniku. Jún už tradične patrí oslavám, výletom: ako MDD, hudobné predstavenie speváka Viktora, návšteva záchranárov, predstavenie sokoliara, exkurzia do Plantexu Veselé a na dopravné ihrisko v Trnave, rozlúčka so školským rokom s animátormi z agentúry Step-up a v posledný júnový týždeň slávnostná rozlúčková akadémia s našimi predškolákmi. |
|  | **Údaje o projektoch a programoch, do ktorých je škola zapojená:**  Realizovali sme projekty: "Školské ovocie", "Školské mlieko". Program Zdravá škola a Zber použitých batérií so Šmudlom s firmou SEWA, čiastočne aj NAPPO. Výchovu a vzdelávanie detí s odloženým začiatkom plnenia povinnej školskej dochádzky sme realizovali prostredníctvom individuálneho prístupu s využitím metodického materiálu „Rozvíjajúci program výchovy a vzdelávania detí s odloženou povinnou školskou dochádzkou materských školách.“ |
|  | **Údaje o priestorových a materiálno-technických podmienkach školy:**  V priebehu šk. roka 2018/19 sme pokračovali v skvalitňovaní priestorov a dopĺňaní hračiek a didaktických pomôcok materskej školy. Trieda I. veľká bola doplnená dreveným divadielkom/obchodom, malá trieda a stredná trieda bola obohatená o drevené domčeky k hrám na domácnosť a divadielko. Do malej triedy bol zakúpený molitanový vláčik, plastová šmýkačka a molitanové hojdačky. Ďalej bolo doplnené telelovýchovné náradie a náčinie: farebné stuhy a šatky, tunel, molitanové prekážky. Hry deti boli obohatené o magnetické stavebnice, lego (7ks - sponzorský dar od šablovníkov), rôzne iné hračky a doplnky ako piknikové deky a pod. K novým didaktickým pomôckam patrí: edukačný software - Tvary a farby a Živá príroda, drevené kocky, maňušky k divadielkam, model slnečnej sústavy, záchranárske kufríky, plyšové maskoty tried, rôzne stavebnice a doplnky k námetovým hrám. Knižnica detí bola doplnená o nové knižné tituly a CD s detskými piesňami. Deťom na ľudové vystúpenia boli zakúpené kožušinové vestičky. |
|  | **Údaje o finančnom a hmotnom zabezpečení výchovno-vzdelávacej činnosti školy :**  **Čerpanie rozpočtu za rok 2018 – MŠ a ŠJ MŠ**   |  |  |  | | --- | --- | --- | | **Zdroj:** | **Suma:** | **Účel:** | | Dotácie z obce Chtelnica  */kód zdroja 41/* | 184 590 | -mzdy, odvody a  prevádzka MŠ  -mzdy, odvody a  prevádzka ŠJ | | Príspevky na čiastočnú úhradu nákladov spojených s hmotným zabezpečením predškolského zariadenia od rodičov alebo inej osoby, ktorá má voči dieťaťu vyživovaciu povinnosť  */kód zdroja 72g/* | 7 673 | -prevádzkové výdavky, všeobecný materiál, prac. odevy a obuv, údržba, školenia, všeobecné a špeciálne služby | | Finančné prostriedky prijaté zo ŠR za predškolákov  */kód zdroja 111/* | 5 069 | -učebné pomôcky, hračky a softwér , osobné príplatky | | Prostriedky súvisiace so stravovaním – réžia za zamestnancov  */kód zdroja 72f/* | 1 497 | -prevádzkové výdavky, všeobecný mat., prac. odevy a obuv, služby | | Prostriedky súvisiace so stravovaním – od stravníkov  */kód zdroja 72f/* | 16 287 | -nákup potravín v ŠJ | | Ostatné príjmy /dobropisy/  */kód zdroja 72j/* | 648 | -stravovanie zamestnancov | | Finančné prostriedky prijaté od sponzorov*/kód zdroja 72a/* | 0 |  | |
|  | **Ciele, ktoré si škola určila v koncepčnom zámere rozvoja školy a vyhodnotenie jeho plnenia:**  V oblasti zvyšovania kvality výchovno – vzdelávacieho procesu: podporovali sme u detí pozitívny vzťah k ochrane prírody rozhovormi, environmentálnymi hrami, prednáškami, vychádzkami do prírody, posilňovali sme úctu k tradíciám k rodnej obce, podporovali sme u detí predčitateľskú gramotnosť, preferovali sme dodržiavanie zásad zdravej výživy, zdravého životného štýlu.  V oblasti spolupráce s rodičmi: rodičia mali možnosť zapojiť sa do rôznych akcií, pomoci MŠ. Spolupráca s rodičmi sa veľmi zlepšila: rodičia prispievali nosením ovocia a zeleniny pre deti, nosením papierov k výtvarným činnostiam detí, darovaním 2% z daní, výrobkami k predaju na vianočných dielňach, pomoci na akciách MŠ, sponzorskými finančnými darmi, zabezpečením akcií MŠ, zabezpečením sponzorov a iné.  V oblasti spolupráce s ostatnými inštitúciami obce Chtelnica:   1. spolupráca so ZŠ: bola na veľmi dobrej úrovni, deti veľkých tried navštívili prvácke triedy v rámci exkurzie, prenajatá jedáleň ZŠ na účely karnevalu, spoločný program na Deň matiek, pomocné práce žiakov na školskom dvore, pomocné práce na údržbe PC a IT a iné. 2. Spolupráca so zriaďovateľom: deti veľkých tried uvítali nových občanov do života kultúrnym programom, kultúrny program detí MŠ na Deň matiek, konzultácie s p. starostom za účelom skvalitnenia MŠ, dar ku karnevalu, pomocné práce na údržbe budovy a exteriéru MŠ. 3. Občianske združenie - Rodičovské združenie pri ZŠ. 4. Spolupráca s PD Chtelnica: finančný dar ku karnevalu, darovanie jabĺk, kultúrny program detí pred Vianocami na PD, exkurzia detí na PD. 5. Spolupráca s miestnymi obchodmi: koledovanie detí pred Vianocami, sponzorské dary ( lekáreň Chtelnica, Všeličo, Potraviny First)   V oblasti aktívneho vyhľadávania a využívania zdrojov financovania aktivít: Zamestnanecký program Dobré srdce 2019, nadácia Tatra Banky, zisk – 300€ (jún 2019) |
|  | **Oblasti, v ktorých škola dosahuje dobré výsledky a oblasti, v ktorých sú nedostatky a treba úroveň výchovy a vzdelávania zlepšiť:**  Oblasti, v ktorých škola dosahuje dobré výsledky: účelné využívanie učebných pomôcok, množstvo rozmanitých aktivít pre deti, realizovanie pohybových aktivít a podpora zdravého životného štýlu, postupné účelné dopĺňanie hračiek a pomôcok k VVČ.  Oblasti, v ktorých sú nedostatky a treba úroveň výchovy a vzdelávania zlepšiť: vyhľadávanie a porovnávanie informácií deťmi z rôznych informačných zdrojov, podporovanie kooperácie detí v skupinách pri činnostiach, iniciovanie detí k hodnoteniu vlastnej činnosti, vo väčšej miere rozvíjať u detí divergentné a tvorivé myslenie.  Rezervy a opatrenia z výchovno – vzdelávacej činnosti:  V kognitívnej oblasti: posilňovať pozornosť a sústredenosť, vôľové úsilie, zdokonaľovať komunikatívne a knižné konvencie, rozvíjať slovnú zásobu, eliminovať nezrozumiteľnú a chybnú výslovnosť niektorých hlások, rozvíjať určovanie geometrických útvarov, rozvíjať vo väčšej miere tvorivé a divergentné myslenie a vyhľadávanie informácií z viacerých zdrojov, sprístupňovať poznatky vlastným bádaním ,pozorovaním a porovnávaním prírodných javov, pravo - ľavú orientáciu. |

V sociálno-emocionálenj oblasti: eliminovať agresivitu u detí, posilňovať zručnosti riešenia konfliktov, toleranciu, kultivované správanie sa v kolektíve detí a voči dospelým, rozvíjať zručnosti správnej komunikácie, vytvárať v čo najväčšej miere priestor pre činnosti v skupinách.

V perceptuálno-motorickej oblasti: zlepšovať fyzickú kondíciu, správny úchop grafického materiálu a nožníc.

.